af en en tr nl fy af nl en nl de de af nl nl nb fr nl nl nl tr nl af nl nl en nl en sl en ja nl nl nl en tr ru de af fr nl da nl da en tr nl fy af nl en nl de de af nl nl nb fr nl nl nl tr nl af nl nl en nl en sl en ja nl nl nl en tr ru de af fr nl da nl da af en en fr af nl af af af af af nl af af af af af af af af en nl af nl nl af af en nl nl nl af af af nl af en fr en af fr en en en en pl en en en en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en
Ds Jan en Marietjie Coetzer – Frankryk – Hello world
Ds Rudi en Karen Mans – KEO Petra
André en Amanda van Niekerk – Rundu
M & M – Vrouebediening
M & M – Vrouebediening
Ds Jan en Marietjie Coetzer – Frankryk
Ds Jan en Marietjie Coetzer…
Jan en Marietjie het as kinders die voorreg gehad om die Here Jesus as Persoonlike Saligmaker te ontmoet. Hulle word albei later geroep tot voltydse diens vir die Here.
Hulle is in 1982 getroud en het drie kinders, Riaan (1984), Stephane (1986) en Madeleine (1991).
In 1985 vertrek hulle na Frankryk vir taalstudie nadat die Here hulle in 1984 geroep het om op die eiland Mayotte, aan die Ooskus van Afrika, te gaan werk. Hier was hulle die voorgangers van die enigste Protestantse Kerk op die eiland. Saam het hulle en ander sendelinge uitgereik na die bevolking, waarvan 90% Moslems is.
Hulle was bevoorreg om Moslems en ander na die Here te lei asook om die Kerkgebou daar op te rig.
In 1991 vertrek hulle na Madagaskar op uitnodiging van ‘n inheemse kerk, La Mission Evangelique de Tananarive. Hulle is, sover bekend, die eerste Suid-Afrikaanse sendelinge om voltyds op die eiland te gaan werk. Vandag is daar heelwat meer wat daar woon en werk. Bid vir hulle.
In 1999 besef hulle dat hulle werk op Madagaskar klaar is. Die kerkleiers kan nou self die werk doen. Jan-hulle se doel is bereik en hulle besef dat hulle nou elders moet voortgaan met die werk. Dit was nie lekker om te gaan, terwyl die Here so seën nie, maar einde Junie 1999 neem hulle afskeid van Madagaskar.
Na ‘n tyd van gebed en soek na die wil van die Here is,hulle oortuig daarvan dat Hy hulle in Frankryk wil gebruik. In Julie 2000 sluit hulle by OPERASIE MOBILISASIE aan.
is ‘n internasionale sendingorganisasie wat in 1957 gestig is. OM werk vandag met ongeveer 5000 sendelinge in meer as 100 lande en bring so die onveranderlike Evangelie letterlik na miljoene elke jaar.
OM se rol in die liggaam van Christus is om die Kerk te motiveer, op te lei en toe te rus in die taak van wêreld-evangelisasie en om werkers te stuur na die mees onbereiktes. OM se skip, die Logos Hope, is ‘n drywende boekwinkel wat by die onmoontlikste plekke inkom om die evangelie te versprei. Honderde mense word jaarliks opgelei om by kort-of langtermynsending betrokke te raak.
OM Frankryk werk hoofsaaklik in die mees onge-ëvangeliseerde dele van Frankryk in stede en op die platteland. Buiten die verskeie langtermyn sendelinge is daar daar ook verskeie een- en tweejaarspanne besig met kerkplanting, werk onder moslems asook onder die Franse jeug. In die afgelope jare het OM gehelp met die plant van ‘n dertigtal nuwe gemeentes .
Die werk behels aanvanklik om aan die span in Parys leiding te gee, te help met die organiseer van gereëlde getuienisaksies, skakeling met die Franse kerk om haar te mobiliseer vir evangelisasie plaaslik sowel as inter-nasionaal.
Met die ondersteuning van die plaaslike raad van OM Frankryk begin die Coetzers ook met die voorbereiding van ‘n span om die 2 miljoen moslems van die Parys streek te evangeliseer. Met die hulp van ander kon derduisende Nuwe Testamente en ander literatuur alreeds in die hande van Moslems geplaas word en talle gesprekke gevoer word. Ons ideaal is om ‘n kerk onder hierdie deel van die bevolking te plant. Gedurende die laaste agt jaar is honderde immigrante vroue bereik mbv geletterheidsklasse waar die Bybel gebruik word om hulle te leer. Die groepe het gegreoi van 1 tot 6 groepe vandag.
Jan het in September 2011 uitgetree as direkteur van OM Frankryk na agt jaar in die tuig. Jan en Marietjie begin eersdaags met ‘n nuwe bediening in die Suidweste van die land, in Toulouse.
Hier sal in n gemeente gehelp word, uitgereik word met spanne na die platteland wat grootliks onbereik is en die werk onder die moslems sal voortgaan. Baie gebed benodig!
Danksy die Here en almal se gebede dien ons kinders Hom.
Riaan, Jennifer en SJ in Amerika waar Riaan sy teologiese studies voltooi terwyl hy in hulp leraar is in ‘n Southern Baptist Gemeente.
Stephan is terug in SA waar hy werk in Pretoria as bedryfingenieur.
Madeleine het ook klaar studeer en het in September 2011 op OM se Logos Hope begin werk.
Bly asseblief bid vir ons kinders.
Frankryk, een van ons stamlande, is op hierdie oomblik een van die rouste sendingvelde in die wêreld.
Uit 36 664 gemeenskappe het 34,500 geen evangeliese getuie nie.
Dit word beskou as ‘n geestelike woestyn. Uit die populasie van sestig miljoen is 0.66% evangeliese Christene
Daar is 11 Moslems vir elke evangeliese Christen
Daar is meer Boediste as Christene
Daar is meer astroloë, fortuinvertellers en okkultiese geneeshere as kerkleiers en mediese praktisyns
Getal predikante dun geweldig uit. Ware krisis.
Talle onbereikte groepe in land
Die Franse is die geestelike slagoffers van die politieke, sosiale, opvoedkundige en ekonomiese invloede wat uit die Franse Revolusie en die Renaissance voortgespruit het.
Dis ‘n volk wat tans oënskynlik alles het en waar die staat in alles voorsien en daarom dink hulle dat hulle niks en veral nie God nodig het nie.
Ten spyte van agterdog teenoor die Evangelie en Christene begin hulle al meer belangstel in geestelike dinge.
Die deure is oop om daar te werk en kom mense tot bekering!!
Die grootste probleem in Frankryk is nie die hardheid van die mense nie maar die groot gebrek aan arbeiders in die oesland!!
15 Avenue de la republique
00 33 6 11 46 56 71 (Frankryk)
Dream-Theme — truly premium WordPress themes